ddrg/super_eurlex huggingface dataset:
(160)

Alle interesserede parter blev underrettet om de væsentligste kendsgerninger og betragtninger, der lå til grund for, at Kommissionen påtænker at anbefale en opretholdelse af de gældende foranstaltninger. De fik også bevilget en periode, inden for hvilken de kunne fremsætte bemærkninger til de offentliggjorte oplysninger. Den indiske regering fremsatte kommentarer til skadesaspekterne og hævdede, at det ikke var påvist, at EF-erhvervsgrenen led fortsat skade, og at importpresset fra Indien ikke var årsagen til, at EF-erhvervsgrenen ikke lod prisstigningen på råmaterialer afspejle sig fuldt ud i deres salgspriser. Der mindes om, at den økonomiske situation forværredes som anført i analysen af EF-erhvervsgrenens situation, og som nævnt i betragtning 127 bidrog de lave importpriser fra det pågældende land klart til at trykke EF-erhvervsgrenens priser. Men i betragtning af den ringe mængde subsidieret import i forbindelse med denne undersøgelse skulle sandsynligheden for fornyet skade undersøges. I den forbindelse blev det konkluderet som anført i betragtning 127, at hvis der ikke fandtes foranstaltninger, ville den øgede importmængde fra Indien til lave priser have en negativ indvirkning på EF-erhvervsgrenens situation. Endvidere hævdede en indisk eksportør, at hvis der ikke fandtes foranstaltninger, ville det ikke være sandsynligt, at Indien ville omdirigere salget til Fællesskabet. Denne eksportør hævdede, at de nye markeder er mere attraktive end Fællesskabet, at indisk efterspørgsel vokser hurtigt, og at der derfor ikke findes uudnyttede kapaciteter. Det skal dog tages i betragtning, at på trods af en stigning i efterspørgslen på det indiske marked tydede undersøgelsen af virksomhederne på, at der fandtes uudnyttet kapacitet, hvilket også blev bekræftet af markedsoplysninger. Det konkluderes derfor, at ingen af de kommentarer, der blev afgivet i forbindelse med de offentliggjorte oplysninger, var af en sådan beskaffenhed, at de kunne føre til ændringer i konklusionerne i denne forordning.
(70)

I forbindelse med analysen af dumpingens omfang tages der hensyn til, at der allerede er indført foranstaltninger med henblik på at fjerne den skadevoldende dumping. Som anført ovenfor viser de foreliggende oplysninger, at en af de eksporterende producenter, der indgik i stikprøven, fortsat sælger til Fællesskabet til dumpingpriser. Selv om den konstaterede dumpingmargen er betydelig, har dens virkninger for EF-erhvervsgrenens situation i den fornyede undersøgelsesperiode ikke været betydelig, fordi markedsandelen for dumpingimport fra Indien og import, i forbindelse med hvilken der er konstateret omgåelse, kun udgjorde 1 % af det samlede forbrug i Fællesskabet. Jindal bidrog uden tvivl til at forværre situationen for EF-erhvervsgrenen. Det skal dog også tages i betragtning, at selv om importen fra Jindal ikke medtages i analysen, havde EF-erhvervsgrenen ikke været i stand til at overvinde virkningerne af tidligere dumping efter indførelsen af antidumpingforanstaltninger i 2001 på grund af omgåelse (som blev gjort til genstand for foranstaltninger, som først blev vedtaget i slutningen af 2004) og mangelfulde tilsagn, som først blev ophævet sidste år. Der mindes om, at før indførelsen af antiomgåelsestold og ophævelse af tilsagnene var størrelsen af importen fra indiske selskaber, som konstateredes at foretage dumping, mere en tre gange større end i den fornyede undersøgelsesperiode.
(17)

Kommissionen indhentede og efterprøvede alle de oplysninger, som den anså for nødvendige med henblik på undersøgelsen, og aflagde kontrolbesøg hos følgende virksomheder: a) Indien Eksporterende producenter — Pearl Engineering Polymers Ltd, Delhi — SENPET, tidligere Elque Polyesters Ltd, Calcutta — Futura Polyesters Ltd, Chennai Forretningsmæssigt forbundne eksportører — Plastosen Ltd, Calcutta, (forretningsmæssigt forbundet med SENPET, tidligere Elque Polyesters Ltd) b) Indonesien Eksporterende producenter — P.T. Polypet Karyapersada, Jakarta — P.T. Petnesia Resindo, Tangerang c) Malaysia Eksporterende producenter — MPI Polyester Industries Sdn. Bhd., Selangor — Hualon Corporation(M) Sdn. Bhd. Kuala Lumpur d) Republikken Korea Eksporterende producenter — SK Chemicals Co. Ltd, Seoul — Huvis Corp., Seoul (forretningsmæssigt forbundet med SK Chemicals Co Ltd) — KP Chemicals Corp., Seoul — Honam Petrochemicals Corp., Seoul (forretningsmæssigt forbundet med KP Chemicals Co Ltd) Forretningsmæssigt forbundne forhandlere/importører i Republikken Korea — SK Networks Ltd, Seoul (forretningsmæssigt forbundet med SK Chemicals Co Ltd) — Lotte Trading Ltd, Seoul, Republikken Korea (forretningsmæssigt forbundet med KP Chemicals Co Ltd) — Lotte Daesan Ltd, Seoul, Republikken Korea (forretningsmæssigt forbundet med KP Chemicals Co Ltd) Forretningsmæssigt forbundne forhandlere/importører i Fællesskabet — SK Networks Deutschland GmbH, Frankfurt/Main, Tyskland (forretningsmæssigt forbundet med SK Chemicals Co Ltd) — SK Eurochem, Warszawa, Polen (forretningsmæssigt forbundet med SK Chemicals Co Ltd) e) Taiwan Eksporterende producenter — Shinkong Synthetic Fibers Corporation, Taipei — Far Eastern Textile Ltd, Taipei f) Thailand Eksporterende producent — Bangkok Polyester Public company Ltd, Bangkok, Thailand g) EF-producenter — Voridian BV (Nederlandene) — M & G Polimeri Italia Spa (Italien) — Equipolymers Srl (Italien) — La Seda de Barcelona SA (Spanien) — Novapet SA (Spanien) — Selenis Industria de Polímeros SA (Portugal) — Selenis Itália Spa (Italien) h) EF-leverandører — Interquisa SA (Spanien) i) ikke-forretningsmæssigt forbundne importører i Fællesskabet — Global Service International Srl (Italien) j) EF-brugere — Coca Cola Enterprises Europe Ltd (Belgien).
(2)

I henhold til direktiv 2000/13/EF er der mulighed for at undlade at lade ingredienser eller stoffer, der hidrører fra ingredienser opført i bilag IIIa, være omfattet af mærkningskravene, hvis det er blevet videnskabeligt bevist, at de ikke under specifikke omstændigheder kan forventes at forårsage uønskede reaktioner.
(5)

Inden for denne sektor er et stort antal handlende impliceret i momsunddragelse, idet de undlader at betale moms til skattemyndighederne efter at have solgt produkterne. Deres kunder, der har en gyldig faktura, har imidlertid alligevel krav på momsfradrag. I de mest aggressive typer af momsunddragelse leveres de samme varer via et »karruselsystem« flere gange, uden at der betales moms til skattemyndighederne. Ved i disse tilfælde at udpege den person, til hvem varerne leveres, som den momspligtige person, vil fravigelsen fjerne muligheden for denne form for momsunddragelse. Den vil ikke påvirke størrelsen af det skyldige momsbeløb.
(2)

Cypern fremlagde i 2005 et toårigt program for undersøgelse for TSE-resistente genotyper hos geder med henblik på at opnå finansiel støtte fra Fællesskabet. Undersøgelsen har til formål at se nærmere på PrP-genet hos denne medlemsstats geder med henblik på at bekræfte resultaterne fra tidligere foreløbige undersøgelser, hvor der blev fundet særlige PrP-polymorfismer, der er tegn på TSE-resistens, og med henblik på at evaluere dataene for at kunne bestemme den grundlæggende forekomst af TSE-resistente PrP-gener hos geder. TSE-prævalensen hos geder i Cypern er meget høj, og det er derfor relevant, at det er Cypern, der gennemfører et sådant pilotprojekt. Undersøgelsen begyndte den 1. januar 2006.
(4)

Ifølge artikel 3, stk. 2, i forordning (EF) nr. 378/2007 skal en medlemsstat, der anvender regionalt differentierede satser for frivillig graduering, senest to måneder efter forordningens ikrafttræden meddele Kommissionen følgende oplysninger for perioden 2007-2012, således at den kan gennemgå dem: a) de årlige satser for frivillig graduering for hver region og for hele territoriet, b) for hvert år de samlede beløb, der skal nedsættes ved frivillig graduering, c) eventuelt for hvert år de samlede ekstrabeløb, der er nødvendige for at betale den tillægsstøtte, der er omhandlet i forordningens artikel 1, stk. 3, andet afsnit, og d) statistiske og andre oplysninger til støtte for fastsættelse af beløbene i litra b) og c).
(4)

Den Europæiske Fødevaresikkerhedsautoritet (EFSA) konkluderede i sin udtalelse af 8. marts 2006, at gæringsproduktet af Aspergillus oryzae NRRL 458 (Amaferm) ikke har skadelige virkninger på dyrs eller menneskers sundhed eller på miljøet ( 2 ). Det blev endviderede konkluderet, at det pågældende gæringsprodukt ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. Amaferm har vist sig at virke positivt på malkekøers mælkeydelse. EFSA anbefaler i sin udtalelse, at der træffes passende foranstaltninger vedrørende brugernes sikkerhed. EFSA mener ikke, at der er behov for særlige krav om overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(5)

Anvendelsen af præparatet af Saccharomyces cerevisiae (NCYC Sc 47) blev godkendt til slagtekvæg ved Kommissionens forordning (EF) nr. 316/2003 af 19. februar 2003 om permanent tilladelse til et tilsætningsstof til foderstoffer og foreløbig tilladelse til en ny anvendelse af et allerede tilladt tilsætningsstof til foderstoffer ( 3 ), til fravænnede smågrise ved Kommissionens forordning (EF) nr. 2148/2004 af 16. december 2004 om henholdsvis permanent og foreløbig godkendelse af visse tilsætningsstoffer og tilladelse til nye anvendelser af et allerede godkendt tilsætningsstof til foderstoffer ( 4 ), til søer ved Kommissionens forordning (EF) nr. 1288/2004 af 20. december 2004 om permanent tilladelse til visse tilsætningsstoffer og foreløbig tilladelse til en ny anvendelse af et tilsætningsstof, der allerede er tilladt i foderstoffer ( 5 ), til slagtekaniner ved Kommissionens forordning (EF) nr. 600/2005 af 18. april 2005 om henholdsvis ny godkendelse for en tiårig periode af et coccidiostatikum som tilsætningsstof til foderstoffer, foreløbig godkendelse af et tilsætningsstof og permanent godkendelse af visse tilsætningsstoffer til foderstoffer ( 6 ), til malkekøer ved Kommissionens forordning (EF) nr. 1811/2005 af 4. november 2005 om foreløbig og permanent godkendelse af visse fodertilsætningsstoffer og foreløbig godkendelse af en ny anvendelse af et allerede godkendt fodertilsætningsstof ( 7 ) og til slagtelam ved Kommissionens forordning (EF) nr. 1447/2006 af 29. september 2006 om godkendelse af en ny anvendelse af Saccharomyces cerevisiae (Biosaf SC 47) som fodertilsætningsstof ( 8 ).
(5)

Anvendelsen af præparatet af Saccharomyces cerevisiae (NCYC Sc 47) blev godkendt til slagtekvæg ved Kommissionens forordning (EF) nr. 316/2003 af 19. februar 2003 om permanent tilladelse til et tilsætningsstof til foderstoffer og foreløbig tilladelse til en ny anvendelse af et allerede tilladt tilsætningsstof til foderstoffer ( 3 ), til fravænnede smågrise ved Kommissionens forordning (EF) nr. 2148/2004 af 16. december 2004 om henholdsvis permanent og foreløbig godkendelse af visse tilsætningsstoffer og tilladelse til nye anvendelser af et allerede godkendt tilsætningsstof til foderstoffer ( 4 ), til søer ved Kommissionens forordning (EF) nr. 1288/2004 af 14. juli 2004 om permanent tilladelse til visse tilsætningsstoffer og foreløbig tilladelse til en ny anvendelse af et tilsætningsstof, der allerede er tilladt i foderstoffer ( 5 ), til slagtekaniner ved Kommissionens forordning (EF) nr. 600/2005 af 18. april 2005 om henholdsvis ny godkendelse for en tiårig periode af et coccidiostatikum som tilsætningsstof til foderstoffer, foreløbig godkendelse af et tilsætningsstof og permanent godkendelse af visse tilsætningsstoffer til foderstoffer ( 6 ), til malkekøer ved Kommissionens forordning (EF) nr. 1811/2005 af 4. november 2005 om foreløbig og permanent godkendelse af visse fodertilsætningsstoffer og foreløbig godkendelse af en ny anvendelse af et allerede godkendt fodertilsætningsstof ( 7 ), og til slagtelam ved Kommissionens forordning (EF) nr. 1447/2006 af 29. september 2006 om godkendelse af en ny anvendelse af Saccharomyces cerevisiae (Biosaf SC 47) som fodertilsætningsstof ( 8 ).
(1)

I henhold til artikel 8 i Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker ( 3 ), der fortsat finder anvendelse for produktionen i produktionsåret 2005/06, skal basisproduktionsafgifter, B-afgifter og eventuelt den i artikel 16, stk. 2, i forordning (EF) nr. 1260/2001 omhandlede koefficient for sukker, isoglucose og inulinsirup fastsættes inden den 15. februar 2007 for produktionsåret 2005/06.
2007D0230 — DA — 16.12.2009 — 001.001

Dette dokument er et dokumentationsredskab, og institutionerne påtager sig intet ansvar herfor

(meddelt under nummer K(2007) 1470)

om en formular vedrørende sociale bestemmelser inden for vejtransport

Ændret ved:

No

▼B

KOMMISSIONENS BESLUTNING

af 12. april 2007

om en formular vedrørende sociale bestemmelser inden for vejtransport

(meddelt under nummer K(2007) 1470)

(2007/230/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 2006/22/EF af 15. marts 2006 om minimumsbetingelser for gennemførelse af Rådets forordning (EØF) nr. 3820/85 og (EØF) nr. 3821/85 med hensyn til sociale bestemmelser inden for vejtransportvirksomhed og om ophævelse af Rådets direktiv 88/599/EØF ( 1 ), særlig artikel 11, stk. 3, og

(1) I henhold til direktiv 2006/22/EF skal Kommissionen udforme en elektronisk og printervenlig formular, som skal anvendes, hvis føreren har været fraværende på grund af sygdom eller ferie, eller hvis føreren har ført et andet køretøj, der er undtaget fra Europa-Parlamentets og Rådets forordning (EF) nr. 561/2006 af 15. marts 2006 om harmonisering af visse sociale bestemmelser inden for vejtransport og om ændring af Rådets forordning (EØF) nr. 3821/85 og (EF) nr. 2135/98 samt ophævelse af Rådets forordning (EØF) nr. 3820/85 ( 2 ).

(2) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 18, stk. 1, i forordning (EØF) nr. 3821/85 ( 3 ) —

ud fra følgende betragtninger:

VEDTAGET FØLGENDE BESLUTNING:
(7)

En part hævdede, at strygebrætter med suge- og/eller varme- og/eller blæsefunktion bør udelukkes fra foranstaltningernes anvendelsesområde, eftersom sådanne modeller sælges til en minimumspris i detailleddet på 200 EUR, mens gennemsnitsprisen for et strygebræt er 35 EUR. Det hævdedes også, at de nævnte modeller ofte sælges til forbrugerne som en pakke, der omfatter et dampstrygejern; i så fald er gennemsnitsprisen i detailleddet ca. 500 EUR. For så vidt angår priselementet, skal det bemærkes, at priser, og navnlig detailpriser, ikke i sig selv er en faktor, der skal tages hensyn til, når det vurderes, om to eller flere varetyper (modeller) bør anses for at være en og samme vare i forbindelse med en antidumpingprocedure. Det er de grundlæggende fysiske kendetegn og anvendelsesformål, der tages hensyn til i den forbindelse, og derfor anses sådanne typer for at svare til dem uden suge- og/eller varmefunktion. For så vidt angår salg af strygebrætter sammen med strygejern eller dampstrygejern, viste undersøgelsen, at en sådan salgsmetode til tider anvendes i forbindelse med alle typer strygebrætter, og de forskellige priser på de forskellige kombinationer kan under ingen omstændigheder berettige til at udelukke visse typer strygebrætter fra de varer, der er omfattet af denne procedure.
(2)

Specielt er bestemmelserne om udligningsstøtteordningen blevet ophævet. Med henblik på overvågningen af bananmarkedets funktion er det imidlertid nødvendigt for Kommissionen, at den fortsat modtager oplysninger om produktion og markedsføring af bananer produceret i Fællesskabet. Der bør fastsættes regler for medlemsstaternes meddelelse af sådanne oplysninger. Disse meddelelser bør indeholde oplysninger svarende til dem, der blev meddelt under den foregående ordning, men samtidig må de forenkles mest muligt. Da de bestemmelser om sådanne meddelelser, der er fastsat i artikel 2, stk. 1, litra d), i Kommissionens forordning (EF) nr. 2014/2005 af 9. december 2005 om licenser under ordningen for import af bananer i Fællesskabet for bananer, der overgår til fri omsætning til toldsatsen i den fælles toldtarif ( 2 ), er overflødiggjort, bør de udgå. Forordning (EF) nr. 2014/2005 bør derfor ændres.
(5)

Det er vanskeligt at fastlægge privat brug af køretøjer nøjagtigt, og selv om det er muligt, er mekanismen til at gøre det ofte besværlig. Ifølge de foreslåede foranstaltninger bør momsbeløbet for udgifter, der kan fradrages for køretøjer, der ikke udelukkende anvendes i forretningsøjemed, med visse undtagelser fastsættes til en fast procentsats. På grundlag af de foreliggende oplysninger mener de italienske myndigheder, at en fast sats på 40 % er berettiget. For at undgå dobbeltbeskatning bør kravet om angivelse af moms for privat anvendelse af et køretøj samtidig ophæves, når den har været omfattet af denne begrænsning. Disse foranstaltninger kan begrundes med, at der er behov for at forenkle proceduren for betaling af moms og forhindre momsunddragelse som følge af ukorrekt regnskabsføring.
(10)

Vurderingen af ansøgningerne viser, at der bør kræves bestemte procedurer for at beskytte arbejdstagere mod at blive udsat for de tilsætningsstoffer, der er opført i bilagene. En sådan beskyttelse skulle være sikret ved anvendelsen af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet ( 8 ).
(2)

I henhold til artikel 12, stk. 7, i forordning (EF) nr. 980/2005 skal et land fjernes fra den særlige ordning for de mindst udviklede lande, når De Forenede Nationer udelukker det fra listen over mindst udviklede lande. I denne artikel fastsættes der desuden en overgangsperiode på mindst tre år for at afbøde de negative følgevirkninger, der måtte opstå, når toldpræferencerne under den særlige ordning for de mindst udviklede lande bortfalder.
(5)

For at få afprøvet i praksis, under hvilke forhold et produktionsanlæg kan producere tilstrækkeligt homogene, store frøpartier, bør der gennemføres et tidsbegrænset forsøg, hvor maksimumsvægten af et parti græsser øges.
(8)

For at give garantier, der er ligestillet med kravene i Fællesskabet, bør tredjelande, hvorfra medlemsstaterne kan importere avls- og brugsfjerkræ af Gallus gallus, rugeæg deraf og daggamle kyllinger af Gallus gallus, attestere, at salmonellabekæmpelsesprogrammet er blevet anvendt på oprindelsesflokken, og at den pågældende flok er blevet testet for forekomst af salmonellaserotyper af betydning for folkesundheden, så snart kravene finder anvendelse på de forskellige fjerkræpopulationer i Fællesskabet.
(6)

De indsendte vandkvalitetsdata viser, at en lav nitratkoncentration er et fælles træk ved vandområder i Nordirland. I 2005 lå den gennemsnitlige nitratkoncentration i grundvand under 20 mg/l ved 71 % af målestationerne, og der blev kun registreret koncentrationer på over 50 mg nitrat pr. liter ved 7 % af prøveudtagningsstederne. Data om flodernes vandkvalitet viste i 2005, at den gennemsnitlige nitratkoncentration lå under 20 mg/l ved 99 % af prøveudtagningsstederne, og at den ved ingen af målestationerne overskred 50 mg/l. I alle større søer var den gennemsnitlige nitratkoncentration på under 10 mg/l.
(1)

Ved beslutning 95/252/EF ( 2 ) og efterfølgende beslutning 98/198/EF ( 3 ) bemyndigede Rådet Det Forenede Kongerige til at begrænse en lejers eller leasingtagers fradragsret til 50 % af merværdiafgiften på udgifter til leje eller leasing af en personbil, når denne ikke udelukkende anvendes erhvervsmæssigt. Det Forenede Kongerige fik ligeledes tilladelse til ikke at betragte privat brug af en bil, der er lejet eller leaset af en afgiftspligtig person til erhvervsmæssige formål, som en tjenesteydelse mod vederlag. Forenklingen fritog lejere/leasingtagere for at føre kørselsregnskab over privatkørsel foretaget i firmabiler og for at svare afgift på privatkørsel i firmabiler.
(1)

Ifølge traktatens artikel 153 har Det Europæiske Fællesskab til opgave at sikre forbrugerne et højt beskyttelsesniveau samt at fremme deres ret til oplysning og til at organisere sig for at beskytte deres interesser. Derudover skal forbrugerbeskyttelseshensyn inddrages ved udformningen og gennemførelsen af andre af Fællesskabets politikker og -aktiviteter.
(2)

Efter at have fået bemyndigelse hertil den 7. oktober 2004 har Kommissionen afsluttet forhandlingerne med Republikken Island og Kongeriget Norge om en aftale om vilkårene for disse staters deltagelse i Det Europæiske Agentur for Forvaltning af det Operative Samarbejde ved de Ydre Grænser.
(5)

Der er fremlagt nye oplysninger til støtte for en ansøgning om godkendelse til slagtesvin. Den Europæiske Fødevaresikkerhedsautoritet (EFSA) konkluderede i sin udtalelse af 7. marts 2007, at benzoesyre (VevoVitall) ikke har skadelige virkninger på dyrs eller menneskers sundhed eller på miljøet ( 3 ). Det blev endvidere konkluderet, at benzoesyre (VevoVitall) ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. Ifølge udtalelsen har anvendelsen af præparatet heller ikke skadelige virkninger på denne dyrekategori. EFSA anbefaler i sin udtalelse, at der træffes passende foranstaltninger vedrørende brugernes sikkerhed. EFSA mener ikke, at der er behov for særlige krav om overvågning efter markedsføringen. I udtalelsen fra EFSA gennemgås ligeledes den rapport om analysemetoden vedrørende fodertilsætningsstoffet, som er forelagt af det i henhold til forordning (EF) nr. 1831/2003 oprettede EF-referencelaboratorium.
(7)

Der bør derfor vedtages foranstaltninger for at sikre effektiv tilbagetrækning fra markedet af frø af ACS-BNØØ4-7xACS-BNØØ2-5-hybridraps. Da frøene således ikke vil være til rådighed, kan det forventes, at alle produkter fremstillet af ACS-BNØØ4-7-, ACS-BNØØ2-5- og hybridkombinationen ACS-BNØØ4-7xACS-BNØØ2-5-raps forsvinder fra fødevare- og foderkæden inden for et rimeligt tidsrum.
(8)

Der bør derfor vedtages foranstaltninger for at sikre effektiv tilbagetrækning fra markedet af frø af ACS-BNØØ4-7xACS-BNØØ1-4-hybridraps. Da frøene således ikke vil være til rådighed, kan det forventes, at alle produkter fremstillet af ACS-BNØØ4-7-, ACS-BNØØ1-4- og hybridkombinationen ACS-BNØØ4-7xACS-BNØØ1-4-raps forsvinder fra fødevare- og foderkæden inden for et rimeligt tidsrum.
Nordkoreansk finansielt foretagende, der støtter våbenfabrikanten og den udpegede våbeneksportørvirksomhed Green Pine Associated Corporation (Green Pine) ved blandt andet at lette virksomhedens våbenrelaterede handel. Bank of East Land har samarbejdet aktivt med Green Pine for at overføre midler på en sådan måde, at sanktionerne omgås.

I 2007 og 2008 lettede Bank of East Land transaktioner mellem Green Pine og udpegede iranske finansielle foretagender herunder Bank Melli og Bank Sepah. Bank of East Land har også lettet finansielle transaktioner til fordel for Nordkoreas Reconnaissance General Bureau’s (RGB) våbenprogram.
(4)

Det er af afgørende betydning for de oversøiske departementers økonomiske og sociale balance, at sektorerne for sukkerrør, sukker og rom bevares. I de tre mest berørte departementer, Réunion, Guadeloupe og Martinique, tegner de sig for en årlig omsætning på ca. 250 000 000 EUR og sikrer omkring 40 000 arbejdspladser, herunder 22 000 direkte. Det skal endvidere fremhæves, at dyrkningen af sukkerrør har en positiv indvirkning på miljøet i de oversøiske departementer. Sammen med bananer er sukkerrørsproduktionen den eneste vigtige eksportaktivitet i regionen, hvis eksport tegner sig for mindre end 7 % af importen. Det er således nødvendigt og berettiget, at Frankrig indrømmes undtagelse fra traktatens artikel 90 for at kunne bibeholde reducerede afgiftssatser på »traditionel« rom fremstillet i dets oversøiske departementer for ikke at bringe departementernes udvikling i fare.